Document ID: /roh_data/filtered/fineweb-2-filterrobots_roh.jsonl.gz/19224

Per Mélanie Meillard è la proxima stagiun da skis gia vargada avon ch'ella ha cumenzà. La sportista da 20 onns sto puspè laschar operar il schanugl, quai suenter ch'ella aveva gia stuì far pausa ina part da la stagiun vargada. Il fevrer passà ha ella numnadamain gì ina ruptura dal liom cruschà. Lura era Meillard sa blessada gist avant las cursas olimpicas da Pyeongchang. Uschia vegn Meillard a manchentar la segunda gronda occurenza da skis en roda. Proxim favrer èn numnadamain ils campiunadis mundials da skis ad Are en Svezia.
Mélanie Meillard è gia la segunda speranza svizra da skis che manchenta la stagiun 2018/19. Er il Vallesan Justin Murisien croda or pervia d'ina blessura al schanugl.
RR novitads 16:00